اوراسیا اقتصادی اتحادیه

اوراسیا اقتصادی اتحادیه مختصراً EAEU اتا اقتصادی اتحادیه هسته که ونه اعضا بعضی از جمهوریون سابق شوروی هستنه. اتا پیمون‌نومه 29 می 2014 بلاروس، قزاقستون و روسیه میون امضا بیه و 1 ژانویه 2015 جه این اتحادیه ره تشکیل هدانه. ارمنستون و قرقیزستون هم 9 اکتبر و 23 دسامبر 2014 به ترتیب این پیمون‌نومه ره انگوس-امضا هاکردنه و ارمنستون دوم ژانویه 2015 جه عملاً عضو بیّه. قرقیزون هم 6 آگوست 2015 جه عضو بیّه. 

نورسلطان نظربایف، قراقستونِ رییس‌جمهور، اولین کسی بی‌یه که این اتحادیه‌یِ بساتن ره سال 1994 مسکویِ دانشگاه دله پیشنهاد هاکرده.Holding-Together Regionalism: Twenty Years of Post-Soviet Integration. Libman A. and Vinokurov E. (Palgrave Macmillan, London, 2012, p. 220.) دانشمندون و کارشناسون تأکید دارنه که این اتحادیه ونه کم‌کم فرهنگی و نظامی و اقتصادی سَره اعضا ره هِدی جه نزدیک هاکنه. ولی قزاقستون تأکید دارنه که این اتحادیه فقط اقتصادی مسائل شِنه و اعضایِ استقلال ونه حفظ بوائه. ولی روسیه و بلاروس شه میون اتا نظامی پیمون بنویشتنه و حتی «اتحاد دولت» ره بساتنه که کاملاً متحد بَوون.

اوراسیا اقتصادی اتحادیه اتا بازار 183 میلیون نفری دارنه که وشون ناخالصِ تولید بیش 4 تریلیون دلار هسته.  EEU خانه کالا، سرمایه، خدمات و مردم ِآزادونه حرکت ره برقرار هاکنه تا حمل و نقل عمومی، کشاورزی و انرژی و پول ِیکا دله این کشورون اتی بَوون.  این اتحادیه شه اهداف جه ونه موسسات بین‌المللی و فراملی کومِک جه بَرسه. اوراسیایِ اقتصادی شورای عالی این اتحادیه‌یِ گت‌ترین پایه هسته که رییس‌جمهورون ره شامل واته. Article 8 and 10, Treaty on the Eurasian Economic Union 

 دپیته چرخه‌توئون 
 اروپا اتحادیه
 همسود مستقل کشورون

 پانویس 


رج:اقتصادی اتحادیه‌ئون
رج:قاره‌ای اتحادیه‌ئون
رج:شوروی سابق کشورون